stanford-oval/wikipedia huggingface dataset:
Geo Eye 2

| --- | --- |
איור של הלוויין Geo Eye 2
איור של הלוויין Geo Eye 2
 מידע כללי
 מפעיל:  GeoEye
 יצרן:  לוקהיד מרטין
 תאריך שיגור:  11 בנובמבר 2016
 תאריך הוצאה משירות:  7 בינואר 2019
 משגר:  אטלס 5 401 
 אתר שיגור:  Vandenberg Space Force Base Space Launch Complex 3 East 
 GeoEye
 משימה
 סוג משימה:  לוויין תצפית
 לוויין של:  כדור הארץ
 מסלול:  LEO
 משך המשימה הכולל:  11 בנובמבר 2016 – הווה (7 שנים) 
 מידע טכני
 משקל:  2,600 ק"ג 
 קישורים חיצוניים
 מספר קטלוג לוויינים:  41848
 מאגר המידע הלאומי:  2016-067A
 
Geo Eye 2 (ידוע גם בשם WorldView-4) הוא שמו של לוויין תצפית מסחרי בעל רזולוציה גבוהה ביותר, שתוכנן לשיגור בתחילת שנת 2013. שיגורו בוטל והוא אוחסן עד שיגורו בשנת 2016. על פי התוכנית המקורית, הלוויין אמור היה להצטרף ללוויין Geo Eye 1, הנמצאת בבעלות של חברת GeoEye‏ שמספקת צילומי לוויין למגוון יישומים על בסיס מסחרי, ומפעילה בין השאר את לוויין הצילום המסחרי הראשון שצילם ברזולוציה של מטר אחד, איקונוס. ב-11 במרס 2010 הודיעה חברת Geo Eye על בחירתה בחברת לוקהיד מרטין כקבלנית הראשית של הלוויין.
רזולוציית הצילום של Geo Eye 2 היא 31 ס"מ. רזולוציה זו נחשבת טובה דיה לחלק ניכר משימושי הריגול.
הלווין שוגר ב-11 בנובמבר 2016, ובינואר 2019 חברת Maxar Technologies הכריזה כי מערכת בקרת ההכוון שלו נכשלה, וכי הוא אינו מתפקד יותר.
יישומים

תצלומי הלוויין ישמשו למגוון יישומים, ובהם:
ביטחון (יישומים צבאיים, ביטחון פנים, ניטור גבולות)
ניטור תעבורה ימית ואווירית
מיפוי
מעקב אחר שדות נפט וגז
חקלאות
ניטור הסביבה
הערות שוליים

1 2  "Maxar Technologies Reports Failure of its WorldView-4 Imaging Satellite". Maxar. 7 בינואר 2019. {{cite news}}:  (עזרה)
STS-49

STS-49 הייתה המשימה הראשונה של האנדוור וה־47 בתוכנית מעבורות החלל של נאס"א. היא שוגרה ב־7 במאי 1992 ונמשכה קרוב לתשעה ימים.
מטרת המשימה הייתה להחזיר לפעילות לוויין תקשורת אזרחי מדגם אינטלסאט 6 (Intelsat VI), ששיגורו נכשל, ומאז הוא הקיף את כדור הארץ במסלול לא יציב. מטרה משנית הייתה לנסות שיטות להרכבת תחנת חלל, כהכנה לקראת בניית תחנת החלל הבינלאומית.
הצוות

מפקד: דניאל ברנדנסטיין
טייס: קווין צ'ילטון
מומחה משימה: פייר ת'ואיט
מומחית משימה: קתרין תורנטון
מומחה משימה: ריצ'רד הייב
מומחה משימה: תומאס אקרס
מומחה משימה: ברוס מלניק
המשימה

השיגור תוכנן במקור ל־4 במאי, אך נדחה משום שבשבעה במאי אפשר היה לשגר בשעה מוקדמת יותר, ובכך לקבל תנאי תאורה טובים יותר לצורך צילום המעבורת בזמן השיגור. לאחר עיכוב של 34 דקות עקב תנאי מזג אוויר לקויים באתר המיועד לנחיתת חירום מצידו השני של האוקיינוס האטלנטי, המעבורת שוגרה בשעה 19:40.
זו הייתה המשימה הראשונה בה שלושה אסטרונאוטים ביצעו הליכת חלל במקביל. במשימה זו גם נקבע שיא של הליכת החלל הארוכה ביותר בהיסטוריה והשנייה באורכה בהיסטוריה עד לאותו זמן.
בנוסף לשתי משימות אלו, נשאה המעבורת שלושה ניסויים: ניסוי גידול גבישי חלבון מסחרי, מדמה נוצה על־סגול, ומחקר של התחנה האופטית של מאווי של חיל האוויר.
המשימה > יום טיסה ראשון

לאחר שיגור מוצלח, הגיעה המעבורת למסלול. במקביל, החברה המפעילה את הלוויין השתמשה במנועיו כדי להנמיך אותו אל מסלול המעבורת, ולהאט את מהירות הסיבסוב שלו כדי שניתן יהיה לתפוס אותו.
המשימה > יום טיסה רביעי

המעבורת והלוויין נפגשו. בשעה 15:33 האסטרונאוטים תואיט והייב יצאו מן המעבורת כדי לתפוס את הלוויין, שקוטרו 3.65 מטרים ואורכו 5.33 מטרים. תואיט התקרב אל הלוויין בעזרת הזרוע הרובוטית של המעבורת, אך לא הצליח להצמיד אליו קורת אחיזה, שתוכננה במיוחד למשימה זו, כדי שניתן יהיה ללכוד אותו. בניסיון הראשון הקורה לא ננעלה במקומה. בניסיון השני הלוויין החל להתנודד, ובכך נמנעו ניסיונות לכידה נוספים באותו יום.
לאחר שחזרו אל המעבורת, דנו אנשי הצוות עם צוות הקרקע בבעיות בהן נתקלו, בעזרת צילומי וידאו שצילמו במהלך הליכת החלל. נראה היה שהלוויין רגיש מאוד לתנודות, ויוצא משליטה בקלות.
המשימה > יום טיסה חמישי

אף שתוכננה רק הליכת חלל אחת לצורך תיקון הלוויין במשימה זו, יצאו שוב תואיט והייב אל הלוויין בניסיון נוסף ללוכדו. למרות מספר ניסיונות, עדיין לא הצליח תואיט להצמיד את הקורה למקומה כהלכה. תנועת הקורה הייתה מוגבלת, ולא יכלה להתמודד עם הלוויין המסתובב.
לאחר קרוב לתשע שעות בחלל, חזרו האסטרונאוטים אל המעבורת. צוות הקרקע ביקש מהם לבדוק אם ניתן להכניס שלושה אסטרונאוטים בחליפות חלל אל מנעל האוויר, למקרה שיהיה צורך להוציא שלושה אסטרונאוטים ביחד. הדבר התברר כאפשרי.
המשימה > יום טיסה שישי ושביעי

בעוד האסטרונאוטים מקבלים יום חופש, בדק צוות הקרקע במהלך היום השישי את האפשרות ללכוד את הלוויין בידיים. אסטרונאוטים ניסו לבצע זאת בבריכת ההדמיה שבמרכז החלל ג'ונסון עם דגם של הלוויין, כדי שניתן יהיה לספק הוראות מדויקות לצוות שבמעבורת.
ביום השביעי יצאו תואיט, הייב וטום אקרס אל מחוץ למעבורת. הם הרכיבו בתא המטען של המעבורת גשר שתוכנן לשמש לניסוי הבנייה של התחנה, כדי שניתן יהיה לעמוד עליו בעודם אוחזים בלוויין. הייב נעמד על השוליים השמאליים של תא המטען, אקרס על הגשר ותואיט על הזרוע הרובוטית, כך שהשלושה עמדו במעין מעגל בקוטר הלוויין, כל 120 מעלות. במצב זה, קירב מפקד המעבורת, ברנדנסטיין, את המעבורת אל הלוויין, עד ששלושת האסטרונאוטים יכלו להיאחז בו ולהאט את סיבובו, עד שנעצר. הייב ואקרס המשיכו להחזיק בו, בעוד תואיט שם את זרוע האחיזה במקומה ועליה את מנוע ההאצה החדש, בעודו עומד על הזרוע הרובוטית. לאחר ההרכבה המוצלחת, פירקו האסטרונאוטים את המבנה בתא המטען והחזירו אותו למקומו, וחזרו אל תוך המעבורת.
האסטרונאוטים קבעו שיא חדש להליכת חלל - שמונה שעות ו-29 דקות, שעה יותר מהליכת החלל הארוכה ביותר של תוכנית אפולו. שיא זה נשבר במהלך משימה STS-102, בה בוצעה הליכת חלל במשך שמונה שעות ו־56 דקות.
המשימה > יום טיסה שמיני

לאחר שהמעבורת התרחקה מן הלוויין, הופעל המנוע שהוצמד לו, והוא הגיע אל מיקומו המיועד, במסלול גאוסטציונרי בגובה 37,819 מטרים מעל קו המשווה, בקו אורך 24.5 מעלות מערב, בזמן כדי לשדר את אולימפיאדת ברצלונה של 1992.
בנוסף, ביצעו קתרין תורנטון וטום אקרס הליכת חלל אחת מתוך שתיים שתוכננו לניסוי בניית התחנה, במשך שבע שעות ו־45 דקות. זו הליכת החלל השנייה באורכה בהיסטוריה עד אז, אחרי ההליכה הארוכה ביותר שבוצעה ביום הקודם. ההליכה השנייה בוטלה עקב התארכות הטיפול בלוויין.
המשימה > יום טיסה תשיעי

המעבורת נחתה בבסיס חיל האוויר אדוארדס בקליפורניה. זו הייתה הפעם הראשונה בה נעשה שימוש במצנח בלימה בעת נחיתת מעבורת.
ראו גם

משימות מעבורות החלל
הערות שוליים

↑  במקרה של תקלה חמורה, כמו כשל של שניים מתוך שלושת המנועים הראשיים, או דליפת אוויר מתוך תא הנוסעים, יש באפשרות המעבורת לבטל את ההגעה למסלול, ולנחות באחד משני אתרי נחיתה, בספרד או במרוקו.
↑  STS-49, באתר Encyclopedia Astronautica
| משימות מעבורת החלל אנדוור |
| --- | --- | --- |
| משימות | STS-49 • STS-47 • STS-54 •STS-57 • STS-61 • STS-59 • STS-68 • STS-67 • STS-69 • STS-72 • STS-77  • STS-89 • STS-88 • STS-99 • STS-97 • STS-100 • STS-108 • STS-111 • STS-113 • STS-118 • STS-123 • STS-126 • STS-127 • STS-130 • STS-134 |  |
תפיסת לווין אינטלסאט 603 בהליכת חלל של שלושה אסטרונאוטים במהלך משימת STS-49
Slime Language 2

Slime Language 2 הוא אלבום האוסף השני של חברת התקליטים האמריקאית YSL רקורדס. האלבום יצא לאור ב-16 באפריל 2021, על ידי חברות התקליטים YSL רקורדס ו-300 אנטרטיינמנט. האלבום מכיל הופעות אורח של מנהל הלייבל יאנג ת'אג, חברי YSL, בהם גאנה, וכן דרייק, טראוויס סקוט, ליל עוזי ורט, קיד קאדי, ביג שון, ליל בייבי, מיק מיל, פיוצ'ר, רואודי רבל, ליל קיד, נאב ו-YNW מלי, בין היתר. האלבום הוא המשך לאוסף Slime Language משנת 2018.
הסינגל המוביל מתוך האלבום, "Take it to Trial", בביצוע יאנג ת'אג וגאנה בהשתתפות יאק גוטי, יצא לאור ב-18 בדצמבר 2020. "GFU", בביצוע יאק גוטי ושק ווס בהשתתפות יאנג קאיו, יצא לאור ב-29 בינואר 2021, כסינגל השני מתוך האלבום. ב-12 בפברואר 2021, "That Go!‎" של יאנג ת'אג ומיק מיל בהשתתפות טי-שיין יצא לאור כסינגל השלישי מתוך האלבום..
גרסת הדלוקס של האלבום יצאה לאור ב-23 באפריל 2021, שבוע לאחר צאת האלבום, וכוללת הופעות אורח של דה-בייבי, דון טוליבר, מגו, ג'ים ג'ונס ו-24האבי.
ביקורות

בחודש יוני 2021, כלל בילבורד את האלבום ברשימת "האלבומים הטובים ביותר לשנת 2021 עד כה".
רשימת רצועות

| מס' | שם | משך |
| --- | --- | --- |
| 1. | Slatty (בהשתתפות יאק גוטי וליל דיוק)   | 4:50 |
| 2. | Ski  | 2:32 |
| 3. | Diamonds Dancing (בהשתתפות טראוויס סקוט)   | 4:02 |
| 4. | Solid (בהשתתפות דרייק)   | 3:35 |
| 5. | Came and Saw (בהשתתפות רואודי רבל)   | 2:54 |
| 6. | Paid the Fine (בהשתתפות ליל בייבי ו-YTB טרנץ')   | 3:21 |
| 7. | Proud of You (בהשתתפות ליל עוזי ורט ויאנג קאיו)   | 3:31 |
| 8. | Real (בהשתתפות אנפונק)   | 3:13 |
| 9. | I Like (בהשתתפות קארלי וקוי לראי)   | 3:09 |
| 10. | Warrior (בהשתתפות טי-שיין, ליל קיד וביג שון)   | 3:38 |
| 11. | Pots N Pans (בהשתתפות ליל דיוק ונאב)   | 3:13 |
| 12. | WokStar (בהשתתפות סטריק וסקפטה)   | 3:01 |
| 13. | Superstar (בהשתתפות פיוצ'ר)   | 2:29 |
| 14. | Came Out (בהשתתפות ליל קיד)   | 3:11 |
| 15. | Really Be Slime (בהשתתפות YNW מלי, ביסליים ו-FN דה דילר)   | 3:03 |
| 16. | Take It To Trial (בהשתתפות יאק גוטי)   | 2:50 |
| 17. | Trance (בהשתתפות קארלי ויאנג בלו)   | 3:16 |
| 18. | GFU (יחד עם יאק גוטי ושק ווס בהשתתפות יאנג קאיו)   | 2:45 |
| 19. | Moon Man (בהשתתפות סטריק וקיד קאדי)   | 3:20 |
| 20. | Como Te Llama (בהשתתפות היי-דורה)   | 4:01 |
| 21. | Reckless (בהשתתפות דולי וייט)   | 1:32 |
| 22. | That Go! (יחד עם מיק מיל בהשתתפות טי-שיין)   | 3:46 |
| 23. | My City Remix (בהשתתפות YTB טרנץ')   | 3:51 |
| משך כולל: | משך כולל: | 75:14 |
| מהדורת דלוקס> מס' | מהדורת דלוקס> שם | מהדורת דלוקס> משך | מהדורת דלוקס>  | מהדורת דלוקס>  | מהדורת דלוקס>  | מהדורת דלוקס>  | מהדורת דלוקס>  | מהדורת דלוקס>  | מהדורת דלוקס>  |
| --- | --- | --- | --- | --- | --- | --- | --- | --- | --- |
| 1. | Slam The Door  | 3:08 |  |  |  |  |  |  |  |
| 2. | Litty (בהשתתפות דה-בייבי)   | 3:36 |  |  |  |  |  |  |  |
| 3. | No Surprise (בהשתתפות דון טוליבר וביסליים)   | 3:45 |  |  |  |  |  |  |  |
| 4. | Mil In Vegas (בהשתתפות נאב)   | 2:51 |  |  |  |  |  |  |  |
| 5. | Explosion (בהשתתפות יאק גוטי ו-FN דה-דילר)   | 2:34 |  |  |  |  |  |  |  |
| 6. | Yessirskii (בהשתתפות מגו)   | 1:28 |  |  |  |  |  |  |  |
| 7. | Mack Truck (בהשתתפות ג'ים ג'ונס)   | 2:05 |  |  |  |  |  |  |  |
| 8. | Mob Ties Remix (בהשתתפות אנפונק, 24האבי, פיוצ'ר ו-YTB טרנץ')   | 3:23 |  |  |  |  |  |  |  |
| משך כולל: | משך כולל: | 1:38:17 |  |  |  |  |  |  |  |
מיקומי שיא

|   ‏‏‏  מצעדים ודירוגים (2021)> מדינה |   ‏‏‏  מצעדים ודירוגים (2021)> מצעד |   ‏‏‏  מצעדים ודירוגים (2021)> מיקום שיא |
| --- | --- | --- |
|  איטליה | מצעד האלבומים האיטלקי | 45 |
|  ארצות הברית | בילבורד 200 | 1 |
|  גרמניה | GfK – טופ 100 | 31 |
|  הולנד | מצעד 100 האלבומים ההולנדיים | 6 |
|  ולוניה | אולטראטופ 40 | 49 |
|  ליטא | AGATA | 10 |
|  נורווגיה | VG-lista | 4 |
|  ניו זילנד | המצעד הניו זילנדי הרשמי | 14 |
|  פלנדריה | אולטראטופ 50 | 19 |
|  שוודיה | סוורייטופליסטן | 58 |
הערות שוליים

↑  "Young Thug, Gunna, & Yak Gotti 'Take It to Trial' on New Single". Rap-Up. 18 בדצמבר 2020. נבדק ב-14 באפריל 2021. {{cite web}}:  (עזרה)
↑  "Yak Gotti, Sheck Wes, and Yung Kayo team up for new "GFU" video". Revolt. 29 בינואר 2021. נבדק ב-14 באפריל 2021. {{cite web}}:  (עזרה)
↑  "Young Thug, Meek Mill, and T-Shyne team up on "That Go!"". Revolt. 12 בפברואר 2021. נבדק ב-14 באפריל 2021. {{cite web}}:  (עזרה)
↑  "Young Thug Drops 'Slime Language 2 (Deluxe)'". Rap-Up (באנגלית אמריקאית). נבדק ב-2021-04-23.
↑  "Stream the Deluxe Version of Young Thug and YSL's 'Slime Language 2'". Complex (באנגלית). נבדק ב-2021-04-23.
↑  The 50 Best Albums of 2021 So Far: Staff Picks, בילבורד, ‏7 ביוני 2021 (באנגלית)
| יאנג ת'אג |
| --- | --- | --- |
| דיסקוגרפיה | דיסקוגרפיה |  |
| אלבומי אולפן | So Much Fun • Punk • Business Is Business |  |
| אלבומי אוסף | Slime Language • Slime Language 2 |  |
| מיני אלבומים | Young Martha • Hear No Evil • On the Rvn |  |
| מיקסטייפים | Rich Gang: Tha Tour Pt. 1 • Barter 6 • Slime Season • Slime Season 2 • I'm Up • Slime Season 3 • Jeffery • Beautiful Thugger Girls • Super Slimey • Slime & B |  |
| סינגלים | "Stoner" • "Check" • "Best Friend" • "Pick Up the Phone" • "Wyclef Jean" • "Gang Up" • "Patek Water" • "The London" • "Hot" • "Go Crazy" • "Stay Down" • "Bad Boy" • "Better Believe" • "Tick Tock" |  |
| השתתפות בסינגלים | "Hookah" • "About the Money" • "Lifestyle" • "Low" • "Throw Sum Mo" • "I Know There's Gonna Be (Good Times)" • "Minnesota" • "No Limit" • "Heatstroke" • "Havana" • "Ride for Me" • "Goodbyes" • "Old Town Road" (Remix) • "Give No Fxk" • "Out West" • "Dollaz on My Head" • "Blind" • "Franchise" • "Don't Stop" • "Talk About Love" • "Way 2 Sexy" |  |
| שירים אחרים | "Highlights" • "High End" • "Ski" • "Solid" |  |
| ערכים קשורים | בנקרול מאפיה • Bankroll Mafia • YSL רקורדס |  |
| --- | --- |
בקרת זהויות :  MusicBrainz release group: c26d60f6-eb90-4075-bdbd-774ea94a7e38
אגם העדינות

| --- | --- |

 מידע כללי
 סוג:  lacus 
 נתונים ומידות
 אורך:  78.3 ק"מ 
 מיקום
 מיקום:  LQ12 
 גוף שמיימי:  הירח
 קואורדינטות:  14°19′N 12°03′E﻿ / ﻿14.32°N 12.05°E﻿ / 14.32; 12.05
  (למפת הירח מוגדלת) אגם העדינות(למפת הירח רגילה) אגם העדינות
 
אגם העדינות (בלטינית: Lacus Lenitatis - "לאקוס לניטאטיס") או ימת העדינות או ים העדינות הוא ימה ירחית הממוקמת באזור ארץ השלגים על פני הירח. אין מדובר בימה אלא, בדומה ליתר הימות הירחיות, מדובר בעמק נמוך המכוסה בזלת.
האגם ממוקם, בקואורדינטות סלנוגרפיות 14.0° צפון, 12.0° מזרח.
קוטרו המרבי של האגם כ-80 ק"מ.
הערות שוליים

↑  Lacus Lenitatis, Gazetteer of Planetary Nomenclature, ‏18 באוקטובר 2010
Ғ

| Ғ ғ |
| --- | --- | --- | --- | --- | --- | --- | --- | --- |

האלפבית הקירילי
| А | Б | В | Г | Д | Е | Ж | З |  |
| И | Й | К | Л | М | Н | О | П |  |
| Р | С | Т | У | Ф | Х | Ц | Ч |  |
| Ш | Щ | Ъ | Ы | Ь | Э | Ю | Я |  |
אותיות סלאביות נוספות
| А́ | А̀ | А̄ | Ӓ | Ґ | Ђ | Ѓ | Е́ |  |
| Ѐ | Е̄ | Ё | Є | З́ | Ѕ | І | Ї |  |
| И́ | Ѝ | Ӣ | Ј | Љ | Њ | О́ | О̀ |  |
| Ō | С́ | Ћ | Ќ | У́ | Ӯ | Ў | Џ |  |
אותיות שאינן סלאביות
| Ӑ | А̊ | А̃ | Ӓ̄ | Ӕ | Ә | Ә́ | Ә̃ |  |
| Ӛ | В̌ | Ғ | Г̑ | Г̣ | Г̌ | Ҕ | Ӻ |  |
| Ғ̌ | Ӷ | Д̣ | Д̆ | Ӗ | Е̃ | Ё̄ | Є̈ |  |
| Ӂ | Җ | Ӝ | Ҙ | Ӟ | З̌ | З̱ | З̣ |  |
| Ԑ | Ԑ̈ | Ӡ | И̃ | Ҋ | Ӥ | Қ | Ӄ |  |
| Ҡ | Ҟ | Ҝ | К̣ | Ԛ | Ӆ | Ԯ | Ԓ |  |
| Ӎ | Ӊ | Ң | Ԩ | Ӈ | Ҥ | О̆ | О̂ |  |
| О̃ | Ӧ | Ӧ̄ | Ө | Ө̄ | Ө́ | Ө̆ | Ӫ |  |
| Ҩ | Ԥ | Р̌ | Ҏ | Ҫ | С̣ | С̱ | Т̌ |  |
| Т̣ | Ҭ | У̃ | Ӱ | Ӱ́ | Ӳ | Ү | Ү́ |  |
| Ұ | Х̣ | Х̱ | Х̮ | Х̑ | Ҳ | Ӽ | Ӿ |  |
| Һ | Һ̈ | Ԧ | Ҵ | Ҷ | Ӵ | Ӌ | Ҹ |  |
| Ҽ | Ҿ | Ы̆ | Ы̄ | Ӹ | Ҍ | Э̆ | Э̄ |  |
| Э̇ | Ӭ | Ӭ́ | Ӭ̄ | Ю̆ | Ю̈ | Ю̈́ | Ю̄ |  |
| Я̆ | Я̄ | Я̈ | Ԝ | Ӏ |  |  |  |  |
אותיות ארכאיות
| Ꙁ | Ꙃ | Ꙅ | Ꙇ | Ꙉ | Ҁ | Ѻ | Ѹ |  |
| Ꙋ | Ѡ | Ѽ | Ꙍ | Ѿ | Ꙏ | Ѣ | Ꙑ |  |
| Ꙓ | Ꙕ | Ꙗ | Ѥ | Ѧ | Ꙙ | Ѫ | Ꙛ |  |
| Ѩ | Ꙝ | Ѭ | Ѯ | Ѱ | Ѳ | Ѵ | Ѷ |  |
| Ԙ | Ꙟ | Ꙡ | Ꙣ | Ꙥ | Ꙧ | Ꙩ | Ꙫ |  |
| Ꙭ | ꙮ | Ꚙ | Ꚛ | Ԁ | Ԕ | Ԗ | Ԡ |  |
| Ԣ | Ҧ | Ꚋ | Ꚁ | Ꚅ | Ꚍ | Ꚕ | Ꚏ |  |
| Ꚗ | Ꚃ | Ԃ | Ԅ | Ԉ | Ԋ | Ԍ | Ԏ |  |
| Ԇ | Ꚑ | Ꚉ | Ꚇ | Ꚓ | Ԟ | Ԫ | Ԭ |  |
| Г̧ | Г̄ |  |  |  |  |  |  |  |
גֿוּ (אות גדולה: Ғ, אות קטנה: ғ) היא אות באלפבית הקירילי אשר משמשת כיום בשפות בשקירית, קזחית, אוזבקית וטג'יקית. האות מייצגת עיצור וילוני, חוכך, קולי /ɣ/. האות דומה בצורתה לאות הלטינית F, ולכן צריך לשים לב ולהבדיל בין שתיהן.
האות עושה צליל דומה לדרך בה מבטאים את האות ג' במילה מִגְדָּל בהגייה תימנית.
ראו גם

Г
אגם הצבים

| --- | --- |

אגם הצבים
 מידע כללי
 מיקום:  פרוורי טביליסי טביליסי, גאורגיה גאורגיה
 סוג:  אגם
 מידות
 שטח:  0.034 קמ"ר
 גובה:  686.7 מטר מעל לפני הים
 אורך:  0.18 קילומטר
 רוחב ממוצע:  0.05 ק"מ 
 עומק מרבי:  2.6 מטר
 מידע נוסף
 נהר מזין:  נהר וארארזיס-חֶבי
 מקור לנהר:  נהר הקורה
 ‏אגן ניקוז:  0.4 קמ"ר
 מדינות באגן הניקוז:  גאורגיה
 ערים:  טביליסי
 קואורדינטות:  41°42′1″N 44°45′15″E﻿ / ﻿41.70028°N 44.75417°E﻿ / 41.70028; 44.75417
  (למפת גאורגיה מוגדלת) טביליסי כותאיסי בתומי רוסתווי זוגדידי גורי פותי סוחומי חאשורי רוסיה אזרבייג'ן ארמניה טורקיה הים השחור אגם הצבים(למפת גאורגיה רגילה) טביליסי כותאיסי בתומי רוסתווי זוגדידי גורי פותי סוחומי חאשורי רוסיה אזרבייג'ן ארמניה טורקיה הים השחור אגם הצבים
 
אגם הצבים (בגאורגית: კუს ტბა, קוּס טבּא) הוא אגם קטן בפרוורי טביליסי בירת גאורגיה. שם האגם ניתן לו בעקבות שפע הצבים השוכנים לחופי האגם. שמו בגאורגית מורכב מהמילים "קוּ" ("კუ", צב) ו"טבּא" ("ტბა", אגם או ימה).
האגם ממוקם על מדרונותיו הצפוניים של הר מתאצמינדה המכוסים יערות, ומתנשא לגובה של 686.7 מטר מעל פני הים. מימיו מגיעים מנהר וארארזיס-חֶבי, פלג של נהר הקורה. שטח האגם הוא 0.034 קמ"ר ושטח אגן הניקוז הוא 0.4 קמ"ר. עומקו המרבי של האגם הוא 2.6 מטר.
שטח אגם הצבים מתוכנן לפיתוח כאזור פנאי ובידור, ותושבי טביליסי מבקרים בו באופן תדיר בסופי השבוע. במקום נערכים גם פסטיבלים וקונצרטים. ניתן להגיע לאגם בדרך המובילה אליו וכן ברכבל שיוצא מרובע וקה. מערבית לאגם ממוקם המוזיאון האתנוגרפי הפתוח של טביליסי, תערוכה גדולה של אדריכלות גאורגית מסורתית.
לקריאה נוספת

אפחזבה ו., "אגם הצבים", האנציקלופדיה הגאורגית סובייטית, כרך 6 עמוד 88 (בגאורגית)
TV 538

| --- | --- |

סמל הערוץ
 פרטי הערוץ
 מדינה:  הולנד הולנד
 תאריך השקה:  4 ביולי 2011
 בעלות:  Talpa Network
 שפה:  הולנדית
 משרד ראשי:  אמסטרדם, הולנד
 אזור קליטה:  הולנד
 https://www.538.nl/overig/tv-538
TV 538 הוא ערוץ טלוויזיה הולנדי העוסק במוזיקה. הערוץ הושק על ידי תחנת הרדיו ההולנדית Radio 538 ב-4 ביולי 2011 אם כי כיום הוא נמצא בבעלות רשת Talpa. הוא משדר 24 שעות ביממה וזמין בכל רחבי הולנד.
היסטוריה

ב-4 ביולי 2011 התחיל הערוץ לשדר עם שידור הופעה חיה.
הערוץ משדר בעיקר קליפים ללא הפסקה, שהמאזינים לתחנת הרדיו יכולים לבקש שישודרו. כמו כן הערוץ משדר תוכניות בידור, חדשות, הופעות חיות, ראיונות ואירועים בנושאי מוזיקה.
גלריה

סמליל הערוץ בשנים 2011–2012
סמליל הערוץ בשנים 2012–2014
סמליל הערוץ מאז 2014
ראו גם

NET 5
SBS 6
Veronica TV
הערות שוליים

↑  רוברט בריל, Radio 538 מתחילה ב-4 ביולי, באתר Broaband TV News, ‏17 ביוני 2011
Orange Trees

Orange Trees (בעברית: עצי תפוז) הוא שיר של הזמרת-יוצרת הוולשית מרינה דיאמנדיס, מתוך אלבום האולפן הרביעי שלה, Love + Fear. השיר יצא להורדה דיגיטלית והזרמת מוזיקה כסינגל השלישי של האלבום ב-22 במרץ 2019, על ידי חברת אטלנטיק רקורדס. הוא נכתב על ידי דיאמנדיס, אוסקר יירס, אריק האסל וג'ייקוב ג'רלסטרום, והופק על ידי גרס. במהלך 2019 פורסמו מספר רמיקסים לשיר, בהם אחד שהופק על ידי הדי ג'יי הגרמני קלפטון. הגרסה האקוסטית של השיר נכללה במיני-אלבום השישי של מרינה, Love + Fear (Acoustic). מבחינה מוזיקלית, תואר "Orange Trees" כשיר אלקטרופופ ואינדי פופ, עם קצב טרופי ומילים העוסקות ברומנטיקה ובקיץ. מרינה כתבה את השיר על עיר האי לפקדה שביוון, שבו התגוררה משפחתה בעבר.
השיר זכה לביקורות מעורבות בדרך כלל ממבקרי מוזיקה. היו שראו בשיר בולט, או השוו אותו לסינגל קודם של מרינה, "Handmade Heaven", שגם כן עוסק בטבע. מספר מבקרים טענו כי הוא פחות טוב מרצועות אחרות באלבום. לשיר הופקו שני וידאו קליפים נלווים. הקליפ הראשון בוים על ידי סופי מולר, וצולם בווילה פרטית בפוארטו ואיארטה. באפריל 2019, יצא לאור קליפ ורטיקלי לשיר, ובו מרינה שרה כשהיא עונדת כיסוי ראש פרחוני. באותו החודש, ביצעה מרינה את השיר בתוכנית הלייט נייט של סת' מאיירס. הסינגל אף נכלל ברשימת השירים של סיבוב ההופעות הרביעי שלה, Love + Fear Tour.
רקע ופרסום

ב-2018, במטרה להתחיל רשמית פרק חדש בקריירה שלה, הודיעה מרינה בטוויטר שהיא מסירה את "and the diamonds" משם הבמה שלה, ומעתה תוציא מוזיקה תחת השם הפרטי בלבד, מרינה (מסוגנן באותיות גדולות; MARINA). היא הסבירה, "לקח לי הרבה יותר משנה להבין שהרבה מהזהות שלי קשורה במי שהייתי כאמנית,... ולא נשאר הרבה ממי שהייתי". לאחר ההכרזה, הוציאה מרינה את הסינגל הראשון שלה תחת השם החדש, "Baby", עם הלהקה הבריטית קלין בנדיט. ב-14 בפברואר 2019, הכריזה דיאמנדיס על אלבומה הרביעי, Love + Fear, אלבומה הראשון תחת השם "מרינה". רשימת הרצועות נחשפה באותו יום, ו-"Orange Trees" נכלל בה כרצועה השלישית האלבום.
Love + Fear הוא אלבום כפול, המורכב משני קטעים, כאשר כל אחד מהם בוחן את התיאוריה של הפסיכולוגית אליזבת קובלר-רוס, לפיה בני אדם מסוגלים לחוות רק את שני הרגשות הללו. השיר מופיע בחלק ה-"Love" של האלבום, המוקדש לשירים עם מילים העוסקות במחשבות ורגשות חיוביים. השיר נכתב על ידי מרינה, אוסקר יירס, אריק האסל וג'ייקוב ג'רלסטרום, והופק על ידי יירס. מרינה הקליטה את השיר באולפני וולף קאזנס שבסטוקהולם.
ב-22 במרץ 2019 יצא "Orange Trees" להורדה דיגיטלית והזרמת מוזיקה בארצות הברית, על ידי אטלנטיק רקורדס. באותו היום, צורף השיר לסינגלים הקודמים מהאלבום, "Handmade Heaven" ו-"Superstar", למיני-אלבום בן שלוש רצועות בספוטיפיי. ב-1 באפריל 2019, יצא השיר כסינגל ברוסיה, ואף נשלח לרדיו הלהיטים העכשוויים. גרסת ה-CD השיווקית של השיר, המיועדת להשמעה ברדיו, הופצה באזור בנלוקס שבאירופה, על ידי אטלנטיק רקורדס ו-וורנר מיוזיק גרופ. נכון לאפריל 2022, צבר השיר למעלה מ-25 מיליון השמעות בסך הכל.
הופעות חיות

בשנת 2019 הופיעה מרינה בלייט נייט עם סת' מאיירס של רשת NBC כאמנית האורחת, וביצעה את "Orange Trees", כאשר זו הופעתה הראשונה בתוכנית מאז 2015. לייק שץ מ-Consequence of Sound כתב ביקורת חיובית על ההופעה, "על אף שהבמה עצמה הייתה ללא כל צמחייה או אור יום טבעי, האמנית הלונדונית נשאה שפע של חום והתעלות רוחנית בשפת הגוף שלה".
השיר נכלל בסט-ליסט לסיבוב ההופעות Love + Fear Tour בשנת 2019. הוא בוצע בין הסינגל "Froot" מ-2015 לבין הרצועה "Teen Idle" מ-2012. רומן גוכמן מ-Riff, שסקר את הופעתה של מרינה בסן פרנסיסקו, תיאר את ההופעה החיה של השיר כנקודת השיא של המופע. הוא החמיא ליכולתה "לכופף את גוון קולה לכדי ויברטו", שהזכיר לו את השירים הישנים בדיסקוגרפיה שלה.
רשימת רצועות

| 0 | 1 | 2 |
| --- | --- | --- |
|  |  הורדה דיגיטלית/סטרימינג "Orange Trees"‏ – 3:08 הורדה דיגיטלית – רמיקס של בירסון "Orange Trees"‏ (Bearson remix) – 3:02 הורדה דיגיטלית – רמיקס של קלפטון "Orange Trees"‏ (Claptone remix) – 2:48 הורדה דיגיטלית – רמיקס של דני דאב "Orange Trees"‏ (Danny Dove remix) – 3:04 הורדה דיגיטלית – רמיקס אול-סטארס רגאיי של מייקל גולדוואזר ואיזי סטאר "Orange Trees"‏ (Michael Goldwasser & Easy Star All-Stars Reggae remix) – 3:01 |  סינגל CD שיווקי "Orange Trees"‏ – 3:08  "Orange Trees"‏ (Bearson remix) – 3:02  "Orange Trees"‏ (Claptone remix) – 2:47  "Orange Trees"‏ (Danny Dove remix) – 3:04  "Orange Trees"‏ (Michael Goldwasser & Easy Star All-Stars Reggae remix) – 3:01 סטרימינג – מהדורת מיני-אלבום של ספוטיפיי "Orange Trees"‏ – 3:08  "Superstar"‏ – 3:54  "Handmade Heaven"‏ – 3:30 |
היסטוריית יציאות לאור

| אזור | תוריך | פורמט (ים) | גרסה | חברת תקליטים | מקור |
| --- | --- | --- | --- | --- | --- |
| ארצות הברית | 22 במרץ 2019 | הורדה דיגיטלית • הזרמת מוזיקה | מקורי | אטלנטיק |  |
| ארצות הברית | 22 במרץ 2019 | סטרימינג (מהדורת מיני-אלבום של ספוטיפיי) | מקורי | אטלנטיק |  |
| בנלוקס | 22 במרץ 2019 | סינגל CD שיווקי | מקורי | אטלנטיק • וורנר מיוזיק גרופ |  |
| רוסיה | 1 באפריל 2019 | רדיו להיטים עכשוויים | מקורי | אטלנטיק |  |
| עולם | 19 באפריל 2019 | הורדה דיגיטלית • הזרמת מוזיקה | רמיקס של דני דאב | אטלנטיק |  |
| עולם | 31 במאי 2019 | הורדה דיגיטלית • הזרמת מוזיקה | רמיקס של בירסון | אטלנטיק |  |
| עולם | 7 ביוני 2019 | הורדה דיגיטלית • הזרמת מוזיקה | רמיקס של קלפטון | אטלנטיק |  |
| עולם | 14 ביוני 2019 | הורדה דיגיטלית • הזרמת מוזיקה | רמיקס אול-סטארס רגאיי של  מייקל גולדוואזר ואיזי סטאר | אטלנטיק |  |
Geography Now

Geography Now (מאנגלית: גאוגרפיה עכשיו) הוא ערוץ יוטיוב חינוכי בנושא הגאוגרפיה, התרבות, ההיסטוריה והדיפלומטיה של מדינות העולם, בהנחייתו של פול ברבאטו (Paul Barbato). נכון לספטמבר 2021, לערוץ ישנם מעל 2.83 מיליון עוקבים ומעל 346 מיליון צפיות. והוא אחד משלושת הערוצים הגדולים ביותר ביוטיוב הקשורים לגאוגרפיה, יחד עם National Geographic ו-Wendover Productions.
מטרת הערוץ היא כיסוי המאפיינים של מדינות העולם, בתחילה לפי סדר האותיות באנגלית של 193 המדינות המוכרות על ידי ארגון האומות המאוחדות, ולאחר מכן מדינות שההכרה בהן מוגבלת וטריטוריות לא מוכרות.
סדרת הסרטונים הראשית

הסרטונים מצולמים באולפני יוטיוב שבלוס אנג'לס, כאשר בכל חודש עולים סרטונים של כ-3–4 מדינות בממוצע, בדרך-כלל בימי רביעי. הפרקים בנויים בסדר קבוע, כדלהלן:
Political Geography: בחלק זה ידובר על גאוגרפיה פוליטית : גבולות, מובלעות, ערי בירה וערים גדולות נוספות, חלוקה מנהלית, אתרים ומבנים מפורסמים, טריטוריות שמעבר לים, מחוזות אוטונומיים, נמלי תעופה, ושאר נושאים הנוגעים לגאופוליטיקה.
Physical Geography: בחלק זה תתואר הגאוגרפיה הפיזית של המדינה. בין השאר יתוארו הרים, יערות, מדבריות, אגמים ו-נהרות, חקלאות, מגוון ביולוגי ומשאבים טבעיים.
Demographics: חלק זה ידון באוכלוסייה ובדמוגרפיה של המדינה, בקבוצות האתניות שבה, בתרבות ובמסורת המקומית, בשפות המקומיות, בשיטת הממשל, במטבע, באנשים ידועים, וכן סקירה מקוצרת של ההיסטוריה של אותה מדינה.
The Friend Zone: חלק זה יתייחס לדיפלומטיה ויחסים בינלאומיים. בנוסף יתוארו קשרים מיוחדים (אהבה/ולעיתים שנאה) עם מדינות אחרות, ובסיום ידובר על "החברה הטובה ביותר". לדוגמה, בסרטון של ישראל, מתוארים הסכמי השלום ה"קרים" עם מצרים ו-ירדן, והיחסים המיוחדים עם ארצות הברית.